Edited By OdishaReporter Bureau | By R M
Last updated Nov 11, 2017
Share
ମୁମ୍ବାଇ: ଦୀପିକାଙ୍କ ଫିଲ୍ମ ‘ପଦ୍ମାବତୀ’ ଆଗକୁ ରିଲିଜ୍ ହେବାର ଅଛି। ଏହା ହେଉଛି ସଞ୍ଜୟଲୀଲା ଭଂଶାଲୀଙ୍କ ସହ ତାଙ୍କର ତୃତୀୟ ଫିଲ୍ମ। ନିକଟରେ ଶୁଣିବାକୁ ମିଳିଥିଲା ଯେ ଦୀପିକା ସଞ୍ଜୟଙ୍କ ଆଗାମୀ ପ୍ରୋଜେକ୍ଟରେ ମଧ୍ୟ କାମ କରିବେ। ସେ ତାଙ୍କ ଫିଲ୍ମରେ ପ୍ରସିଦ୍ଧ ଲେଖକ ଅମୃତା ପ୍ରିତମଙ୍କ ଭୂମିକାରେ ନଜର ଆସିବେ। କିନ୍ତୁ ଏହି କଥା ଉପରେ ଦୀପିକା ଏବେ ମୁହଁ ଖୋଲିଛନ୍ତି ଓ ଏହି ଖବରକୁ ମିଛ ବୋଲି କହିଛନ୍ତି।
ଫିଲ୍ମ ଫେୟାର ମାଗାଜିନ୍‌କୁ ଦେଇଥିବା ଏକ ସାକ୍ଷତକାରରେ ଦୀପିକା କହିଛନ୍ତି ଯେ ସେ ସାହିର ଲୁଧିୟାନବୀ ଓ ଅମୃତା ପ୍ରିତମଙ୍କ ଜୀବନି ଉପରେ ତିଆରି ହେବାକୁ ଥିବା ଫିଲ୍ମରେ କାମ କରିବେନି। ସେ ଭିଶାଲ ଭରଦ୍ୱାଜଙ୍କ ଫିଲ୍ମ ‘ସପନା ଦିଦି’ରେ କାମ କରିବେ ବୋଲି କହିଛନ୍ତି। ସେଥିରେ ତାଙ୍କ ସହ ଇରଫାନ ଖାନ୍‌ ନଜର ଆସିବେ।
ଯଦି ଦୀପିକା ‘ଅମୃତା ପ୍ରିତମ’ଙ୍କ ଚରିତ୍ରରେ ଅଭିନୟ କରିଥାନ୍ତେ, ତା’ହେଲେ ଏହା ଭଂଶାଲୀଙ୍କ ସହ ତାଙ୍କର ଚତୁର୍ଥ ଫିଲ୍ମ ହୋଇଥାନ୍ତା। ସେ ତାଙ୍କ ସହ ‘ରାମ ଲୀଲା’, ‘ପଦ୍ମାବତୀ’ ଓ ‘ବାଜିରାଓ ମସ୍ତାନୀ’ରେ କାମ କରିଛନ୍ତି।
ଆହୁରି ପଢ଼ନ୍ତୁ